INSTITUTUL NAŢIONAL DE STATISTICĂ
DIRECȚIA JUDEȚEANĂ DE STATISTICĂ CARAȘ-SEVERIN
Reşiţa, Piaţa 1 Dec.1918, nr.9,cod poştal 320067
Telefon/fax: 0255 211756; e.mail:tele@carasseverin.insse.ro


	


Nr.1017/15.07.2026
ANUNȚ

[bookmark: _Hlk147315391][bookmark: _Hlk147314837][bookmark: _Hlk147396185][bookmark: _Hlk146090985][bookmark: _Hlk147317537][bookmark: _Hlk234577818][bookmark: _Hlk234922831]Având în vedere prevederile Hotărârii Guvernului nr.1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Direcția Județeană de Statistică Caraș-Severin organizează în data de 06 august 2026, ora 12 00 la sediul instituției din Reșița, Piața 1 Decembrie 1918 nr.9, județul Caraș-Severin, concurs pentru ocuparea, unei funcții contractuale de execuție vacantă, Expert, grad IA normă întreagă de 8 ore/zi, 40 ore/săptămână, perioadă determinată, de la 01.09.2026 până la 30.06.2027, pentru realizarea “Anchetei Structurale în Agricultură (ASA) 2026” în cadrul Contractului de Grant nr.101250148 – 2025-RO-IFS2026, 1 post;
	
 Concursul se va organiza conform următorului calendar:
· Locul de desfășurare a concursului- sediul instituției din Reșița, Piața 1 Decembrie 1918 nr.9, județul Caraș-Severin

· Dosarele de înscriere se depun în termen de 10 zile lucrătoare de la data afișării anunțului, respectiv în intervalul de 15 iulie 2026 – 28 iulie 2026, de luni până joi între orele 0800-1630, respectiv vineri între orele 0800-1400, la sediul Direcției Județene de Statistică Caraș Severin din Reșița, Piața 1 Decembrie 1918 nr. 9, camera 3, email: Tele@carasseverin.insse.ro; persoana de contact: – Adina RADU, expert I, superior, telefon: 0760308060, email: adina.radu@carasseverin.insse.ro.

· Selecția dosarelor depuse de candidați va avea loc în termen de două zile lucrătoare de la data expirării termenului de depunere a dosarelor;
Afișarea rezultatelor selecției dosarelor: în termen de o zi lucrătoare de la expirarea termenului de selecție a dosarelor

· [bookmark: _Hlk147396451][bookmark: _Hlk147396377]proba scrisă, se va susține în data de 06 august 2026, ora 1200 – se testează cunoștințele teoretice necesare ocupării postului conform bibliografiei și tematicii;
Afișarea rezultatelor la proba scrisă: în termen de o zi lucrătoare de la data finalizării probei

· proba interviu, se va susține în termen de cel mult 4 zile lucrătoare de la data susținerii probei scrise și va fi precizată în cadrul anunțului de afișare a rezultatelor probei scrise.

 Contestațiile se pot depune în termen de o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancţiunea decăderii din acest drept.
Rezultatele contestațiilor se afișează în termen de o zi lucrătoare de la de depunerea lor.
Rezultatele finale se afișează în termen de o zi lucrătoare de la data afișării rezultatelor contestațiilor pentru ultima probă.
     
 Condiții generale de participare la concurs
[bookmark: _Hlk147396597]Candidații trebuie să îndeplinească condițiile prevăzute de  art. 15 din Regulamentul cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin HG nr.1336/2022, cu modificările și completările ulterioare:
      a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetăţenia Confederaţiei Elveţiene;
  b) cunoaște limba română, scris şi vorbit;
[bookmark: REF15]  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
  d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unităţile sanitare abilitate;
  e) îndeplinește condițiile de studii, de vechime în specialitate şi, după caz, alte condiţii specifice potrivit cerințelor postului scos la concurs;
  f) nu a fost condamnată definitiv pentru săvârșirea unei infracţiuni contra securităţii naţionale, contra autorității, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiției, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

 Condiții specifice de participare la concursul pentru ocuparea postului vacant de Expert II:
· [bookmark: _Hlk147315559]studii universitare de licență absolvite cu diplomă, respectiv studii superioare de lungă durată, aboslvite cu diplomă de licență sau echivalentă în domeniul: științe sociale, științe inginerești, matematică și științele naturii
· vechime în specialitate: minim 7 ani;
· cunoașterea reglementărilor naționale şi internaționale în domeniul statisticii agriculturii
· abilități în operare PC, desktop și tablete

Abilități, calități și aptitudini necesare:
· integritate
· atitudine pozitivă, pro-activă
· excelente calități de comunicare scrisă şi verbală
· promovarea de înalte standarde etice și profesionale; 
· persoană bine organizată; 
· disponibilitatea de a se deplasa în teren.

Contractul individual de muncă
[bookmark: REF339]         În temeiul art. 542 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice:
  a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
  b) persoana să cunoască limba română, scris şi vorbit;
  c) persoana să aibă capacitate deplină de exerciţiu;
  d) persoana să îndeplinească condiţiile de studii necesare ocupării postului;
  e) persoana să îndeplinească condiţiile de vechime, respectiv de experienţă necesare ocupării postului, după caz;
  f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;
  g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
  h) contractul să nu conţină clauze de confidenţialitate sau, după caz, clauze de neconcurenţă.
        Prin excepţie de la condiţia prevăzută la lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.
  Obligaţiile privind respectarea caracterului confidenţial al informaţiilor exceptate de la liberul acces la informaţiile de interes public, precum şi cele referitoare la respectarea regimului incompatibilităţilor nu pot fi interpretate drept clauze contractuale în sensul prevăzut la lit. h).

            Dosarul de înscriere la concurs va conține în mod obligatoriu următoarele:
a) Formularul de înscriere la concurs, prevăzut în anexa 2 din H.G nr.1336/2022, (disponibil si  pe site-ul www.carasseverin.insse.ro și la sediul instituției)
b) copia actului de identitate sau orice alt document care atestă identitatea, potrivit legii, 
aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
 g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) curriculum vitae, model comun european.
      Modelul orientativ al adeverinţei menţionate la lit. e) este prevăzut în anexa nr. 3 la H.G. nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare
     Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
     Copiile de pe actele prevăzute la lit. b)-e), precum şi copia certificatului de încadrare într-un grad de handicap menționată în paragraful anterior, se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
     Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Condițiile de participare la concurs și bibliografia se afișează la sediul Direcției Județene de Statistică Caraș-Severin și pe site-ul: https://carasseverin.insse.ro/.

· Codul de bune practici al statisticilor europene
        https://insse.ro/cms/files/eurostat/Codul_de_bune_practici_al_statisticilor_europene_2017.pdf
· Norme de confidențialitate a datelor statistice
https://insse.ro/cms/files/legislatie/norme%20de%20confidentialitate/Ordin_INS_722_2020_Norme_de_confidentialitate_a_datelor_statistice.pdf 

Informații suplimentare: la sediul Direcției Județene de Statistică Caraș Severin din Reșița, Piața 1 Decembrie 1918 nr. 9, telefon: 0255-211756

Director executiv,
CĂTĂLIN-IONUȚ HOGEA





Atribuțiile personalului angajat cu contract individual de muncă pe perioada determinată, în vederea efectuării “Anchetei Structurale în Agricultură (ASA) 2026” în cadrul Contractului de Grant nr.101250148 – 2025-RO-IFS2026

· Participă la testarea chestionarului electronic pentru colectarea datelor 
· Centralizează disfuncționalitățile depistate la utilizarea aplicației informatice de colectare electronică a datelor și elaborează rapoarte pe care le transmite la nivel central;
· Asigură pregătirea tabletelor pentru colectarea datelor (inclusiv încărcarea aplicațiilor pentru colectarea datelor);
· Pregătește instrumentarul statistic (inclusiv tabletele), primit de la INS, necesar pentru colectarea datelor din teritoriu;
· Asigură distribuirea instrumentarului statistic (inclusiv tabletele), precum și preluarea acestora de la operatorii statistici după finalizarea colectării datelor;
· Elaborează programul de organizare și efectuare a instructajelor cu operatorii statistici și stabilesc termenele de realizare a acestora;
· Participă la instruirea operatorilor statistici din teritoriu pentru colectarea electronică a datelor în teritoriu;
· Asigură asistența tehnică operatorilor statistici din teritoriu pe întreaga perioadă de colectare a a datelor în teritoriu;
· Monitorizează acțiunea de colectare electronică a datelor în teritoriu pentru ancheta structurală în agricultură;
· Asigură asistență metodologică pe întreaga perioadă de colectare a datelor;
· Analizează rapoartele generate de aplicația informatică de colectare a datelor pentru monitorizarea calității, acoperirii, ritmului de colectare etc;
· Împreună cu operatorii statistici rezolvă problemele apărute pe parcursul perioadei de colectare a datelor, atât din punct de vedere tehnic, cât și metodologic;
· Participă la validarea chestionarelor completate în aplicația de colectare a datelor, pe parcursul colectării acestora;
· Participă la prelucrarea și validarea datelor colectate și analizează datele validate la nivelul județului;
· Asigură confidențialitatea datelor şi utilizarea rezultatelor anchetei numai în scopuri statistice;
· Îndeplinește și alte sarcini dispuse de către șeful ierarhic superior privind activitățile legate de ASA2026.

